CELEX: 62008TN0398
Language: sk
Date: 2008-09-22 00:00:00
Title: Vec T-398/08: Žaloba podaná 22. septembra 2008 – Združenie autorov ZAIKS /Komisia

8.11.2008   
            
            
               SK
            
            
               Úradný vestník Európskej únie
            
            
               C 285/53
            
         Žaloba podaná 22. septembra 2008 – Združenie autorov „ZAIKS“/Komisia
   (Vec T-398/08)
   (2008/C 285/94)
   Jazyk konania: poľština
   Účastníci konania
   
      Žalobca: Združenie autorov „ZAIKS“ (Varšava, Poľsko) (v zastúpení: B. Borkowska a M. Błeszyński, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť článok 3 a článok 4 ods. 2 a 3 (v rozsahu, v akom sa týka článku 3) rozhodnutia Komisie z 26. júla 2008 v konaní podľa článku 81 ES a článku 53 Dohody o EHP (vec COMP/C2/38.698-CISAC),
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobca navrhuje čiastočné zrušenie rozhodnutia Komisie z 26. júla 2008 v konaní podľa článku 81 ES a článku 53 Dohody o EHP (vec COMP/C2/38.698-CISAC) v rozsahu, v akom sa týka zosúladených postupov v otázke podmienok správy práv verejného predvádzania hudobných diel a udeľovania zodpovedajúcich licencií prostredníctvom organizácií kolektívnej správy, ktoré majú podobu obmedzenia členstva, uplatňovaného v dohodách o vzájomnom zastúpení, tak, ako je to stanovené vo vzorovej zmluve CISAC (vzorová zmluva Medzinárodnej konfederácie spoločností autorov a skladateľov – Confédération Internationale des Sociétés d'Auteurs et Compositeurs) alebo v praxi uplatňovaných.
   Na podporu svojich návrhov žalobca uvádza tieto dôvody:
   
               —
            
            
               neexistencia všestranného zváženia všetkých podmienok, ktoré sú podstatné pre správny výklad pojmu „zosúladený postup“, z dôvodu neúplného zohľadnenia skutkového stavu veci a z dôvodu nezohľadnenia všetkých vzájomne nerozlučne spojených prvkov kolektívnej správy autorských práv,
            
         
               —
            
            
               nesprávne posúdenie dôvodov, na ktorých je založená zásada teritoriality, ktorá bola prijatá vo vzájomných dohodách,
            
         
               —
            
            
               nesprávny popis a posúdenie dôsledkov prípadnej zmeny súčasného systému výkonu kolektívnej správy autorských práv,
            
         
               —
            
            
               neexistencia posúdenia všetkých dôkazných prostriedkov vo veci, v dôsledku nezohľadnenia žalobcom predložených skutočností týkajúcich sa zvláštností činnosti združenia autorov ZAIKS a poľských právnych predpisov v oblasti kolektívnej správy autorských práv.